นางฮิลลารี่ คลินตัน เยือนเอเชียในฐานะ รมต.ว่าการกระทรวงการ ตปท. อเมริกัน เป็นครั้งแรก
นางฮิลลารี คลินตันกำลังเยือนกรุงโตเกียว ซึ่งเป็นแห่งแรกที่ไปแวะ ในการไปเยือนเอเชียเที่ยวแรกในฐานะรัฐมนตรีว่าการกระทรวงการต่างประเทศอเมร
การเยือนเอเชียครั้งนี้ จะเพ่งไปที่เรื่องวิกฤติกาลเศรษฐกิจโลกและเรื่องบริเวณต่างๆ ในเอเชียที่ต้องเอาใจใส่ในเรื่องความมั่นคงปลอดภัยโดยด่วน รัฐมนตรีว่าการกระทรวงการต่างประเทศอเมริกันฮิลลารี คลินตัน แหวกประเพณีที่ผู้ซึ่งเข้ารับตำแหน่งรัฐมนตรีว่าการกระทรวงการต่างประเทศอเมริกันใหม่ๆเคยทำกันมาคือมักจะไปเยือนยุโรปหรือตะวันออกกลางก่อนนั้นโดยการไปเยือนเอเชียก่อนเพื่อน ซึ่งเป็นการเน้นถึงความสำคัญของเอเชีย การแวะเยือนญี่ปุ่นเป็นแห่งแรกนี้ ไม่ใช่เรื่องบังเอิญแต่อย่างใดสหรัฐ และญี่ปุ่นซึ่งเคยเป็นศัตรูคู่อริกันมา สมัยสงครามโลกครั้งที่สองนั้น มาบัดนี้เป็นประเทศคู่ค้าขายกันที่สำคัญและเป็นพันธมิตรกันในด้านการรักษาความมั่นคงปลอดภัย มานานหลายสิบปีแล้ว รัฐบาลอเมริกันและของญี่ปุ่นยืนยันว่ามีประเด็นเกี่ยวกับความมั่นคงปลอดภัยหลายประเด็น ที่จะนำมาพูดจากันนอกเหนือไปจากเรื่องภาวะเศรษฐกิจโลกที่กำลังซวดเซนั้น ญี่ปุ่นกระหายใคร่จะเห็นเกาหลีเหนือ กลับมาร่วมการเจรจาระหว่างหกฝ่ายซึ่งมีจุดมุ่งจะทำให้เกาหลีเหนือเลิกการแพร่กระจายเกี่ยวกับนิวเคลียร์ อดีตโฆษก และในปัจจุบันเป็นที่ปรึกษาของกระทรวงการต่างประเทศญี่ปุ่นโตโมฮิโกะ ตานิกูชิกล่าวต่อ วอยซ์ ออฟ อเมริกาว่าญี่ปุ่นมีความปรารถนาอย่างแรงกล้าที่จะให้รื้อฟื้นการเจรจาดังกล่าวใหม่เพื่อยุติภัยคุกคามที่เกาหลีเหนือมีต่อญี่ปุ่น เขากล่าวว่า จะต้องให้การเจรจาดำเนินไปอย่างกระฉับกระเฉงอีกท่านรัฐมนตรีต่างประเทศอเมริกันคลินตันจะเจรจากับรัฐบาลญี่ปุ่น รัฐบาลเกาหลีใต้ และรัฐบาลจีนเพื่อผนึกฐานะท่าทีของรัฐบาลเหล่านั้นให้เป็นปึกแผ่น ระหว่างการเจรจาหกฝ่ายซึ่งตอนนี้ชงักงันอยู่นั้นเกาหลีเหนือตกลงจะเลิกโครงการนิวเคลียร์เพื่อแลกเปลี่ยนกับการให้ความช่วยเหลือ ต่อเศรษฐกิจของเกาหลีเหนือที่กำลังเป็นอัมพาต ก่อนที่รัฐมนตรีว่าการกระทรวงการต่างประเทศอเมริกันเดินมาถึงกรุงโตเกียวเล็กน้อย เกาหลีเหนือซึ่งฉลองวันคล้ายวันเกิดของผู้นำกิม จองอิลเนื่องในวาระอายุครบหกสิบเจ็ดปีนั้น เกาหลีเหนือแสดงนัยอย่างแข็งขันว่า ตนกำลังเตรียมทดลองยิงขีปนาวุธพิสัยไกลที่สุดของตนอีก ที่ปรึกษาของกระทรวงการต่างประเทศญี่ปุ่นตานิกูจิกล่าวว่า ญี่ปุ่นหวังว่าการมาเยือนเอเชียของท่านรัฐมนตรีต่างประเทศคลินตันจะยังผลให้สหรัฐ และจีนมีความเป็นหุ้นส่วนกันอย่างใกล้ชิด มากยิ่งขึ้นแต่คงจะไม่กระทบกระเทือนความสัมพันธ์พิเศษระหว่างสหรัฐ และญี่ปุ่น รัฐมนตรีว่าการกระทรวงการต่างประเทศอเมริกันฮิลลารี คลินตันกล่าวต่อผู้สื่อข่าวระหว่างการเดินทางข้ามมหาสมุทรแปซิฟิก มาสู่เอเชียว่าระเบียบวาระการเจรจากับจีนนั้น กว้างมากรวมถึงเรื่องที่สหรัฐ และจีนจะร่วมงานกันในเรื่องนโยบายเศรษฐกิจเรื่องการแก้ไขการเปลี่ยนแปลงของสภาพภูมิอากาศและการหยุดยั้งการแพร่กระจายเกี่ยวกับนิวเคลียร์ตลอดจนประเด็นเกี่ยวกับสิทธิมนุษยชนซึ่งเป็นประเด็นที่เป็นเสมือนหนามยอกอกมาตลอดนั้นได้อย่างไร?